लखनऊ. देश के पूर्व प्रधानमंत्री अटल बिहारी वाजपेयी आज 91वां साल के हो गए। सभी अपने-अपने तरीके से पूर्व प्रधानमंत्री के जन्मदिन को सेलिब्रेट कर रहे हैं। इसी क्रम में शुक्रवार को बीजेपी नेताओं और कार्यकर्ताओं ने राजधानी लखनऊ में 91 चिड़ियां को आजाद करके पार्टी के सीनियर लीडर का जन्मदिन मनाया।
हर साल की तरह बीजेपी नेता और कार्यकर्ता शुक्रवार को लखनऊ के चौक इलाके के कुड़िया घाट पर एकजुट हुए और अटल बिहारी बाजपेयी का जन्मदिन मनाया। 91 साल होने की खुशी में 91 चिड़ियां को आजाद कर सभी ने अटल जी के अच्छे स्वास्थ्य की कामना की। इस अवसर पर भाजपाइयों ने तहरी भोज का आयोजन भी किया। इस दौरान बीजेपी नेता लाल जी टंडन, बीजेपी के प्रदेश अध्यक्ष लक्ष्मीकांत वाजपेयी, लखनऊ के मेयर दिनेश शर्मा, बीजेपी के प्रदेश महामंत्री पकंज सिंह सैकड़ों कार्यकर्ता मौजूद रहे।
लखनऊ से अटल जी का है पुराना लगाव
तहरी भोज के दौरान लखनऊ के मेयर दिनेश शर्मा ने कहा, ''अटल जी के सपने को आज प्रधानमंत्री नरेंद्र मोदी साकार कर रहे हैं। आज विदेशों में भी भारत की एक अलग पहचान बन गई है। कांग्रेस नहीं चाहती कि देश का विकास हो। इसलिए कांग्रेस सांसद सत्र को नहीं चलने दे रहे हैं। मोदी सरकार जीएसटी लाना चाहती है, तो कांग्रेस उसमें टांग अड़ा रही है। लखनऊ अटल जी का संसदीय क्षेत्र रहा है। लखनऊ से उनका बहुत पुराना लगाव है। प्रधानमंत्री रहते हुए भी उनकी यादों मे लखनऊ हमेशा बसा रहा। यहां विकास के लिए वो हमेश तत्पर रहते हैं। शहर के कण-कण में अटल बिहारी वाजपेयी का प्रतिबिंब नजर आता है।''
नवाज शरीफ को बधाई देने पाक गए थे पीएम मोदी
पीएम मोदी के आज पाकिस्तान दौरे पर बोलते हुए बीजेपी के प्रदेश अध्यक्ष लक्ष्मीकांत बाजपेई ने कहा, ''पीएम मोदी, नवाज शरीफ को बधाई देने गए हैं। वो एक ऐसे प्रधानमंत्री हैं जो दुश्मन के लिए भी मन में सद्भावना रखते हैं। उन्होंने खुद ट्वीट करके बताया था कि वो अभी लाहौर जा रहे हैं। मोदी दुश्मन के लिए भी मोदी जी सद्भानवा रखते हैं। पीएम का सरप्राइज विजिट एक पॉजिटिव कदम है। सबको नमो नीति की प्रशंसा करनी चाहिए।''
आगे की स्लाइड्स में देखिए, अन्य फोटोज...
hin_Deva hin_Deva hin_Deva hin_Deva hin_Deva hin_Deva hin_Deva